Sepahtu

Sepahtu merupakan kumpulan pelawak Malaysia yang dianggotai oleh Jep dan Shuib pada tahun 2011 setelah kumpulan Sepah dibubarkan dan mereka berdua iaitu Jep & Shuib keluar daripada kumpulan Sepah, kemudian menubuhkan Kumpulan Sepahtu.

Sejarah
Jep dan Shuib menyertai Maharaja Lawak Mega 2013 setelah Rahim R2 dibawa masuk ke dalam kumpulan ini untuk special project MLM2013 dan mereka telah dinobatkan sebagai juara.

Pada tahun 2014, Sepahtu membawa Ilya Buang iaitu bekas anggota Kumpulan Senario masuk ke dalam kumpulan ini untuk program Maharaja Lawak Mega 2014. Namun demikian Illya telah menarik diri pada minggu kelima atas masalah kesihatan. Sepahtu menjadi naib juara pada edisi kali ini.

Pada tahun 2015 Sepahtu telah mengadakan jelajah Sepahtu pada pertengahan tahun. Sepahtu telah menghasilkan sebuah sitkom bertajuk Sepahtu Reunion yang dibintangi oleh Jep, Shuib, Ilya, Rahim dan Mamat Sepah. Namun lineup ini hanya tampil setahun sahaja.

Pada 30 November 2015, Jep, Shuib dan Rahim telah menjadi penyampai radio Sinar FM dalam slot Sepahtu Sinar. Kemudian Shuib mengundurkan diri dari Sinar FM untuk menumpukan perhatian dalam bidang perniagaan dan lakonan.

Pada tahun 2016 Sepahtu tampil secara berempat menerusi sitkom terbaru mereka Sepahtu Reunion Live yaitu dengan anggota asal Jep dan Shuib bersama Rahim dan Pakya. Namun pada tahun 2020 Shuib pula mengundurkan diri.

Pada tahun 2021 kekosongan Shuib yang ditinggalkan Shuib digantikan dengan Dewa Arteh selama satu musim.

Kini Sepahtu tampil dengan formasi baharu dengan kemasukan Ebby Yus ke dalam kumpulan mereka menggantikan Dewa Arteh. 

Kini, jenama Sepahtu begitu sinonim dengan industri seni negara terutamanya di arena lawak, sitkom dan komedi tanah air. Mereka menjadi contoh dan tauladan kepada pelawak pelapis yang baru menceburkan diri di mana mereka bersih dari segala kontroversi tidak sihat, mempunyai ikatan persahabatan yang baik dan rol model sebagai celebpreneur.

Filemografi

Drama/TV
Betul Ke Bohong Musim 1
Betul Ke Bohong Musim 2
Betul Ke Bohong Musim 3
Sepahtu Reunion 2015
Meja Bulat Sepahtu
Sepahtu Reunion Live 2016-2017
Sepahtu Reunion Al-Puasa 2017
Sepahtu Reunion Al-Raya 2017
Sepahtu Reunion Live 2018
Sepahtu Reunion Al-Puasa 2018
Sepahtu Reunion Al-Raya 2018
Sepahtu Reunion Live 2019
Sepahtu Reunion Al-Puasa 2019
Sepahtu Reunion Raya 2019
Sepahtu Reunion Live 2020
Sepahtu Reunion Al-Puasa 2020
Sepahtu Reunion Al-Raya 2020

Filem
Oh Mak Kau

Telefilem
Siapa Dapat Lisa??
Ayah Den Lopeh
Bujang Sepahtu Kepok Bonda
Sepahtu Kisah Tauladan
Sepahtu Mercun Raya
Sepahtu Cinta Plastik
Sepahtu Reunion Raya Gear 5 (episode 1-5)

Pertandingan
Super Spontan 2013 (secara individu)
Super Spontan 2014 (secara individu)
Maharaja Lawak Mega 2013
Maharaja Lawak Mega 2014
Juara Parodi (secara individu)

Rujukan

Pelawak Malaysia